钦定古今图书集成/历象汇编/庶征典/第186卷 > 王充论衡 > 《为百寮贺瑞笋表》前人
## 钦定古今图书集成/历象汇编/庶征典/第186卷 > 王充论衡 > 《为百寮贺瑞笋表》前人

臣某等言：伏见旧明堂某前有丛竹，抽新笋数茎，绿
箨含霜，紫苞承雪，凌九冬而擢颖，冒重阴而发翠。伏
惟陛下仁兼动植，化感灵祇，故得萌动惟新，象珍台
之更始；贞坚效质，符圣寿之无疆。邻帝座而虚心，当
岁寒而抱节。一人有庆，万类呈祥。凡在见闻，孰不欣
跃。无任庆抃之至，谨奉表称贺以闻。